<classify> Kwa ubingwa huo, Savio imefuzu kucheza mashindano ya Kanda ya Tano na kuiwakilisha nchi katika mashindano ya Afrika Mashariki na Kati yatakayofanyika mwanzoni mwa Agosti.Akizungumza na gazeti hili baada ya kumalizika mashindano kumalizika, kocha wa Savio Isihaka Masoud alisema kwa muda mrefu wamekuwa wakikosa nafasi ya kutwaa mabingwa, lakini wanashukuru kutwaa ubingwa kwani walistahili kwa sababu walionesha juhudi, kwani waliwaandaa wachezaji kimazoezi na kisaikolojia ili kufikia lengo.Pia mchezaji Amini Mntambo wa Savio aliibuka mchezaji bora wa ligi iliyoanza kutimua vumbi Mei 7 na kumalizika juzi Mei 15 katika Uwanja wa Ndani wa Taifa.Savio kwa mara ya kwanza walishiriki mashindano haya mwaka 2005 yaliyofanyika Tanga, ambapo fainali walikutana na timu ya Jeshi ya JKT na kufungwa.Savio wameshachukua ubingwa huu zaidi ya mara tano na walichukua ubingwa miaka mitatu mfululizo msimu wa mwaka 20092010, 20102011, 20112012.  <topic>: MICHEZO 